Diari Oficial de la Generalitat Valenciana


Sumari del DOGV 9884, del 03-07-2024 (2024/6438)

RESOLUCIÓ de 28 de juny de 2024, de la Direcció General de Centres Docents, per la qual es concedixen subvencions destinades a escoles que impartixen ensenyament no formal de música dependents d'entitats locals o d'entitats privades de la Comunitat Valenciana per a l'exercici 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6438


Data del document
:   28-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 28 de juny de 2024, de la Direcció General de Centres Docents, per la qual es concedixen subvencions destinades a escoles que impartixen ensenyament no formal de música dependents d'entitats locals o d'entitats privades de la Comunitat Valenciana per a l'exercici 2024. [2024/6438]  
Per l'Orde 43/2021, de 9 de desembre, de la Conselleria d'Educació, Cultura i Esport, per la qual s'aproven les bases reguladores de concessió de les subvencions a escoles d'ensenyament artístic no formal de Música i d'Arts Escèniques.  
Mitjançant la Resolució de 21 de febrer de 2024, de la Direcció General de Centres Docents, de convocatòria de subvencions destinades a escoles que impartixen ensenyament no formal de música, dependents d'entitats locals o d'entitats privades de la Comunitat Valenciana per a l'exercici 2024.  
Vistes les sol·licituds presentades, després de ser estudiades i valorades, i sent objecte de requeriment aquelles que es va considerar oportú, i vista la proposta de concessió de subvencions que eleva la comissió de valoració i selecció, constituïda i reunida el dia 19 de juny de 2024 a este efecte.  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposa la base deu de l'Orde 43/2021, de 9 de desembre, i l'apartat sext de la Resolució de 21 de febrer de 2024, de la Direcció General de Centres Docents, de convocatòria.  
D'acord amb les competències atribuïdes en l'Orde 9/2024, de 25 d'abril, de la Conselleria d'Educació, Universitats i Ocupació, per la qual es desplega el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i l'apartat tercer de l'Orde 43/2021, de 9 de desembre, resolc:  
  
Primer  
1. Aprovar la concessió de subvenció, per a l'exercici 2024, a les escoles que impartixen ensenyament no formal de música dependents d'entitats locals o d'entitats privades de la Comunitat Valenciana que figuren en l'annex I d'esta resolució, per un import d'13.353.988 € (onze milions tres-cents mil euros), a càrrec dels crèdits del capítol IV del subprograma 422B00, línia pressupostària S0235 dels pressupostos de la Generalitat per a l'exercici 2024.  
2. Excloure de la concessió de subvenció per a l'exercici 2024 les entitats que figuren en l'annex II d'esta resolució, pels motius especificats en cada cas.  
  
Segon  
D'acord amb el que s'establix l'article 44.2.f de la Llei 8/2023, de 23 de desembre, de pressupostos de la Generalitat per a l'exercici 2024, les subvencions concedides d'esta convocatòria estan exceptuades del règim de pagament anticipat previst en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Tercer  
1. El termini per a presentar la justificació de la subvenció serà deu dies hàbils a comptar des de l'endemà de la publicació en el Diari Oficial de la Generalitat Valenciana. L'incompliment de l'esmentat termini determinarà la pèrdua de la subvenció concedida i, si és el cas, el reintegrament de les quantitats indegudament percebudes.  
2. El procediment de justificació de la subvenció concedida es realitzarà de conformitat amb base dotze de l'Orde 43/2021, de 9 de desembre.  
3. La documentació justificativa haurà de contindre:  
a) Memòria econòmica en la qual s'incloga:  
- Relació d'ingressos per aportacions de l'alumnat, i també altres ajudes o subvencions que s'hagen rebut destinades a la mateixa finalitat.  
- Relació de despeses del personal docent, on constarà el cost imputable a l'escola en el curs escolar en què s'efectue la convocatòria, comprés entre l'1 de setembre de 2023 al 31 d'agost de 2024.  
  
S'hauran de desglossar les despeses corresponents a tots els mesos en què el personal docent haja romàs en actiu.  
En cas que algun docent haja sigut baixa en el centre durant el període escolar es consignarà també el professorat que l'ha substituït.  
  
- Una relació classificada per partides de despeses de funcionament ordinari, amb identificació del creditor i del document, el seu import, data d'emissió i data de pagament. S'han de consignar totes les partides de despeses de funcionament assenyalades en la base novena de l'Orde 43/2021, de 9 de desembre.  
b) Documentació acreditativa del personal docent donat d'alta de manera sobrevinguda per substitució: alta i còpia del títol.  
c) Documents de relació nominal de treballadors (RNT) i rebuts de liquidació de cotitzacions (RLC) del període subvencionat.  
d) Nòmines del personal docent del mes de novembre i de l'últim mes complet treballat, generades en el període subvencionat.  
e) Memòria final del curs escolar de convocatòria. La memòria ha de contindre, com a mínim, els apartats següents:  
- Introducció: procés d'elaboració i metodologia.  
- Dades de matrícula (indicar les variacions sobrevingudes al llarg del curs).  
- Distribució de grups, horaris i calendari escolar (indicar les modificacions efectuades respecte a la planificació d'inici de curs).  
  
- Valoració dels objectius generals del curs i de les principals actuacions organitzatives realitzades.  
- Incidències que s'han produït en el curs.  
- Resultats acadèmics.  
- Activitats complementàries i extraescolars.  
- Mesures d'orientació i d'atenció a la diversitat.  
- Avaluació dels següents aspectes: organització escolar, programa formatiu, recursos humans i materials, acció docent, processos d'ensenyament i aprenentatge, vinculació amb l'entorn, activitats complementàries i extraescolars, accions relacionades amb la qualitat i la innovació educativa.  
- Conclusions i propostes de millora.  
f) Només en el cas que el total de la subvenció concedida no es poguera justificar amb despeses del personal docent, aportar factures o documents de valor probatori equivalent en el tràfic jurídic mercantil o amb eficàcia administrativa, en els quals s'acredite del pagament de despeses de funcionament ordinari del curs escolar de la convocatòria.  
4. La justificació es realitzarà exclusivament per mitjans electrònics en la plataforma de tramitació de la GVA. Per a realitzar la tramitació electrònica la persona que sol·licita pot usar qualsevol dels certificats admesos per la seu electrònica de la Generalitat.  
A més, la tramitació electrònica es pot dur a terme mitjançant un representant autoritzat, identificat en el Sistema de Gestió de la Representació de l'Agència de Tecnologia i Certificació Electrònica de la Comunitat Valenciana.  
5. El punt d'accés a la tramitació és a través de la seu electrònica de la Generalitat, accessible en el lloc web https://sede.gva.es. Este tràmit també estarà disponible en l'enllaç següent:  
https://www.gva.es/va/inicio/procedimientos?id\_proc=230.  
6. La documentació justificativa presentada per altres mitjans diferents dels previstos determinarà la pèrdua de la subvenció concedida.  
  
  
Quart  
La Conselleria d'Educació, Universitats i Ocupació queda facultada per a procedir a la minoració de l'import de la subvenció concedida i, si és el cas, a l'exigència de reintegraments per quantitats indegudament percebudes, tal com establix la base onze de l'Orde 43/2021, de 9 de desembre, de bases reguladores.  
  
Quint  
Les entitats beneficiàries estaran sotmeses a les actuacions de comprovació a efectuar per l'òrgan concedent, en els termes establits en la base catorze de l'orde de les bases reguladores.  
A més, cal assenyalar que entre les obligacions com a beneficiaris d'estes subvencions està el fet de donar a conéixer de manera inequívoca que es tracta d'una acció subvencionada per la Generalitat, a través de la Conselleria d'Educació, Universitats i Ocupació. A este efecte, hauran d'incorporar en tot el material gràfic que es derive de les activitats realitzades el logotip d'esta conselleria, disponible des del lloc web de la Presidència de la Generalitat Valenciana, en l'enllaç següent: https://presidencia.gva.es/estatico/identitat-gva/.  
  
Sext  
Esta resolució produirà efectes l'endemà de la seua publicació en el Diari Oficial de la Generalitat Valenciana.  
  
Contra esta resolució, que posa fi a la via administrativa, de conformitat amb el que s'establix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Potestativament, un recurs de reposició davant l'òrgan que l'ha dictada, en el termini d'un mes a comptar des de l'endemà de la publicació d'esta resolució, de conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.  
b) Directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'esta resolució, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
En cap cas podrà simultaniejar-se la presentació de tots dos recursos.  
  
València, 28 de juny de 2024.- El director general de Centres Docents (p. d. R 13.04.2022; DOGV 9328, 29.04.2022): Jorge Cabo Martínez.